b"\n_START_ARTICLE_\nGustavo de la Parra Navarro\n_START_SECTION_\nTraject\xc3\xb2ria\n_START_PARAGRAPH_\nFormat al planter de l'Atl\xc3\xa9tico de Madrid, va ser titular amb el filial matalasser a la Segona Divisi\xc3\xb3, tot jugant m\xc3\xa9s d'un centenar de partits entre 1996 i 1999. Finalment, la temporada 99/00 puja al primer equip, per\xc3\xb2 tot just apareix en quatre ocasions, i a m\xc3\xa9s, l'Atl\xc3\xa9tico perd la categoria._NEWLINE_A la campanya seg\xc3\xbcent, la renovaci\xc3\xb3 feta pel club roig-i-blanc per retornar a la m\xc3\xa0xima categoria deixa fora al defensa, que recala al CD Numancia, amb qui viu un altre descens a Segona Divisi\xc3\xb3. El 2002 fitxa pel CD Legan\xc3\xa9s, on recupera la titularitat, jugant 32 partits, condici\xc3\xb3 que repetiria la posterior campanya amb l'Algeciras CF._NEWLINE_Des del 2004, la carrera del madrileny prosegueix en equips de Segona B i divisions m\xc3\xa9s modestes. Entre 2004 i 2006 milita a la UD Las Palmas, i la temporada 06/07 retornaria a Legan\xc3\xa9s. La temporada 07/08 s'incorpora al Collado Villalba."